________________________________________________________________________________

Prienų rajono savivaldybės tarybai

SPRENDIMO „DĖL VEIVERIŲ MIESTELIO BENDROJO PLANO KEITIMO“ Projekto AIŠKINAMASIS RAŠTAS

Sprendimo projekto tikslai:

Keisti Veiverių miestelio bendrojo planą, patvirtintą Prienų rajono savivaldybės tarybos 2014 m. rugpjūčio 28 d. sprendimu T3-148 „Dėl Veiverių miestelio bendrojo plano patvirtinimo“, (toliau – BP keitimas).

Uždaviniai:

Patvirtinus Pakoreguoto Prienų rajono savivaldybės teritorijos bendrojo plano stebėsenos 2018–2020 metų ataskaitą, taip pat atsižvelgiant į gyventojų pateiktus prašymus, pradėti rengti Veiverių miestelio bendrojo plano, patvirtinto Prienų rajono savivaldybės tarybos 2014 m. rugpjūčio 28 d. sprendimu Nr. T3-148 „Dėl Veiverių miestelio bendrojo plano patvirtinimo“, keitimą. Veiverių miestelio bendrasis planas bus atnaujintas, BP keitimo sprendiniai suderinti su aukštesnio lygmens teritorijų planavimo dokumentais bei nustatyti teritorijos naudojimo reikalavimai suderinti su pasikeitusių teisės aktų nuostatomis.

Siūlomos teisinio reguliavimo nuostatos:

Lietuvos Respublikos teritorijų planavimo įstatymo 29 straipsnio 5 dalis nustato, kad savivaldybės lygmens kompleksinio teritorijų planavimo dokumentų sprendinių įgyvendinimo stebėsenos ataskaita parengiama ne rečiau kaip kas 2 metai. Savivaldybės dalies bendrojo plano sprendinių įgyvendinimo stebėsenos ataskaita gali būti įtraukta į savivaldybės bendrojo plano stebėsenos ataskaitą.

Vadovaujantis Kompleksinio teritorijų planavimo dokumentų sprendinių įgyvendinimo stebėsenos turinio ir stebėsenos atlikimo tvarkos aprašu, patvirtintu Lietuvos Respublikos aplinkos ministro 2014 m. sausio 7 d. įsakymu Nr. D1-21 „Dėl Kompleksinio teritorijų planavimo dokumentų sprendinių įgyvendinimo stebėsenos turinio ir stebėsenos atlikimo tvarkos aprašo patvirtinimo“, parengta savivaldybės ir vietovės lygmens bendrojo plano sprendinių įgyvendinimo stebėsenos ataskaita aprobuojama savivaldybės taryboje.

Laukiami rezultatai:

Tarybai priėmus sprendimą Veiverių miestelio bendrojo plano keitimui, administracijos direktorius organizuos BP keitimo procedūras.

Lėšų poreikis ir šaltiniai:

Lėšų poreikis panašaus pobūdžio savivaldybės teritorijos dalies bendrojo plano koregavimo parengimui – apie 40 000 eurų. Lėšų šaltinis – savivaldybės biudžetas.

Kiti sprendimui priimti reikalingi pagrindimai, skaičiavimai ar paaiškinimai:

Vadovaujantis Lietuvos Respublikos teritorijų planavimo įstatymo nuostatomis, savivaldybės lygmens ir vietovės lygmens bendrųjų planų stebėsena, tai yra teritorijų planavimo dokumentų sprendinių įgyvendinimo sisteminis kokybinių ir kiekybinių aplinkos pokyčių stebėjimas ir vertinimas, atliekama teritorijų planavimo politikos formavimo ir įgyvendinimo tikslais.

Savivaldybės lygmens bendrojo plano sprendinių įgyvendinimo stebėsena atliekama vadovaujantis kompleksinio teritorijų planavimo dokumento sprendinių įgyvendinimo programa (dokumentas, kuriame nustatomi teritorijų planavimo dokumento sprendinių įgyvendinimo būdai), patvirtinta planavimo organizatoriaus. Pagal programą kaupiama ir analizuojama informacija, stebimos, analizuojamos ir prognozuojamos teritorijos raidos tendencijos ir jų įtaka kompleksinio teritorijų planavimo dokumento sprendinių įgyvendinimui ir parengiama stebėsenos ataskaita.

Kompleksinio teritorijų planavimo dokumento stebėsenos ataskaitą sudaro kasmetiniai rodikliai, raidos tendencijos ir pasiūlymai dėl savivaldybės teritorijoje patvirtintų teritorijų planavimo dokumentų įgyvendinimo, jų keitimo bei koregavimo.

Kadangi Pakoreguoto Prienų rajono savivaldybės teritorijos bendrojo plano stebėsenos 2018–2020 m. ataskaitos, patvirtintos Prienų savivaldybės tarybos 2021 m. lapkričio 25 d. sprendimu Nr. T3-259 „Dėl pritarimo Pakoreguoto Prienų rajono savivaldybės teritorijos bendrojo plano stebėsenos 2018–2020 m. ataskaitai“, aiškinamojo rašto V skyriaus ,,Teritorijų naudojimo vertinimas, išvados, prognozės, siūlymai“ poskyrio „Siūlymai“ 5 punkte siūloma atnaujinti iki 2014 m. parengtus vietovės lygmens kompleksinio teritorijų planavimo dokumentus. Vietovės lygmens bendruosius ir didesnių teritorijų detaliuosius planus siūloma atnaujinti, siekiant juose nustatytus teritorijų naudojimo reikalavimus suderinti su pasikeitusių teisės aktų nuostatomis, todėl keičiant Veiverių miestelio bendrąjį planą atskirai Prienų rajono savivaldybės dalies – Veiverių miestelio bendrojo plano stebėsenos ataskaita nebus rengiama.

Lyginamasis variantas:

Nepridedamas.

Skyriaus vedėja	Dalia Joneliūnienė

Rima Sodaitienė, tel. (8 319) 61146, el. p. rima.sodaitiene@prienai.lt